ปัจจัยความเสี่ยง

ปัจจัยความเสี่ยงที่สงผลกระทบตอการดําเนินงานของบริษัท
เป็นความเสี่ยงที่บริษัทประสบจากปัจจัยภายนอกต่างๆ และ /หรือลักษณะเฉพาะของธุรกิจ
ทั้งนี้ความเสี่ยงและความไม่แน่นอนอื่นที่กรรมการมิได้กล่าวถึงจัดเป็นความเสี่ยงที่ไม่มีนัยสำคัญ
หรือเป็นความเสี่ยงที่กรรมการไม่อาจคาดหมายได้
อย่างไรก็ตามปัจจัยดังกล่าวอาจส่งผลกระทบต่อการดำเนินธุรกิจสถานะการเงินและผลประกอบการของบริษัท

1. ความเสี่ยงในด้านความปลอดภัยของฐานข้อมูล

บริษัทประกอบธุรกิจให้บริการข้อมูล ข่าวสาร ฐานข้อมูลถือเป็นสินทรัพย์ที่สำคัญของบริษัท ดังนั้น
หากข้อมูลของบริษัทเกิดความเสียหายในด้านการสูญหาย หรือ การลักลอบเข้าฐานข้อมูล (Hacker)
เพื่อขโมยหรือทำลายข้อมูล หรือจากการที่ระบบเครือข่ายของบริษัทมีปัญหา
จะมีผลกระทบต่อการให้บริการ และการดำเนินงานของบริษัท

มาตรการเพื่อลดความเสี่ยง

บริษัทกำหนดเป็นนโยบายและระเบียบปฏิบัติในการรักษา0ความปลอดภัยของข้อมูลและในการดูแลระบบเครือข่าย
บริษัทมีการสำรองข้อมูลทุกวันอย่างเป็นระเบียบและชัดเจน โดยจัดเก็บที่บริษัทและที่ศูนย์ข้อมูลสำรอง
(Backup Site) ซึ่งทั้งสองแห่งมีระบบการรักษาความปลอดภัยอย่างรัดกุม
บริษัทกำหนดรายชื่อผู้ที่ได้รับอนุญาตและระดับการเข้าถึงฐานข้อมูลอย่างชัดเจน มีการใช้ Access
Card ที่ใช้ได้เฉพาะในแต่ละชั้น โทรทัศน์วงจรปิด การพิมพ์ลายนิ้วมือรหัสผ่าน Finger Scan
และการบันทึกการเข้า-ออกทุกครั้ง เป็นต้น

บริษัทยังมีการตรวจสอบ ปรับปรุงระบบการทำงานทั้งในด้านเครือข่าย ฮาร์ดแวร์
และซอฟท์แวร์อยู่ตลอดเวลา โดยจัดให้มีเจ้าหน้าที่รับผิดชอบดูแลการทำงานของระบบ
เพื่อควบคุมไม่ให้ระบบเครือข่ายของบริษัทขัดข้อง
รวมถึงป้องกันไม่ให้มีการลักลอบเข้าระบบหรือฐานข้อมูลของบริษัท นอกจากนี้ บริษัทได้ติดตั้ง
Firewall ซึ่งเป็นระบบมาตรฐานสากลในการป้องกันการลักลอบจากบุคคลภายนอก
เข้าระบบหรือฐานข้อมูลโดยไม่ได้รับอนุญาต อย่างไรก็ตามตลอดระยะเวลาที่ผ่านมา
บริษัทยังไม่เคยประสบกับเหตุการณ์ดังกล่าว

2. ความเสี่ยงจากการพึ่งพาข้อมูลจากภาครัฐ

ปัจจุบันข้อมูลหลักที่บริษัทนำมาใช้ในการพัฒนาบริการต่างๆของบริษัท
เป็นข้อมูลพื้นฐานที่ได้รับจากหน่วยงานภาครัฐสองหน่วยงาน ได้แก่ กรมพัฒนาธุรกิจการค้า
กระทรวงพาณิชย์ และ กรมบังคับคดี กระทรวงยุติธรรม
โดยบริษัทนำข้อมูลพื้นฐานดังกล่าวมาพัฒนาเป็นข้อมูลเชิงประยุกต์
เพื่อนำไปให้บริการแก่ลูกค้าและประชาชนทั่วไป ความเสี่ยงที่เกิดจากการพึ่งพาข้อมูลจากภาครัฐ
อาจมีผลกระทบต่อบริการของบริษัทในหลายด้าน ได้แก่ ความถูกต้องและความทันสมัยของข้อมูล
การที่ไม่ได้การสนับสนุนข้อมูลจากหน่วยงานของรัฐ เป็นต้น

มาตรการเพื่อลดความเสี่ยง

บริษัทได้มีการประสานงานกับหน่วยงานภาครัฐอย่างใกล้ชิด
ทั้งในด้านการช่วยกันตรวจสอบและแก้ไขข้อมูลที่ไม่ถูกต้อง
เป็นการช่วยทำให้ข้อมูลของทางราชการมีความถูกต้องทันสมัยอีกทางหนึ่ง
นอกจากนั้นบริษัทยังดำเนินการหาแหล่งข้อมูลเพิ่มเติมจากที่อื่นอย่างสม่ำเสมอ ได้แก่
การเก็บรวบรวมข้อมูลโดยตรงจากเจ้าของข้อมูล การทำวิจัย
การเก็บข้อมูลโดยทำแบบสอบถามต่างๆ ตลอดจนการจัดเก็บข้อมูลจากแหล่งข้อมูลอื่น ๆ เป็นต้น

3. ความเสี่ยงจากการแข่งขัน

เนื่องจากปัจจุบันเป็นยุคของข้อมูลข่าวสาร
การให้บริการข้อมูลผ่านอินเตอร์เน็ตมีการขยายวงกว้างอย่างรวดเร็ว
มีความเป็นไปได้ว่าอาจมีผู้ประกอบการรายอื่นเข้ามาให้บริการที่มีลักษณะใกล้เคียงกับการให้บริการข้อมูลข่าวสารของบริษัท

มาตรการเพื่อลดความเสี่ยง

บริษัทตระหนักถึงคุณค่าของข้อมูลที่ลูกค้าจะสามารถนำไปใช้เพื่อการตัดสินใจและพัฒนาธุรกิจ
จากประสบการณ์ที่บริษัทให้บริการข้อมูลธุรกิจมากว่า 11 ปี
ประกอบกับบริษัทมีแผนงานการวิจัยและพัฒนาข้อมูลอย่างเป็นรูปแบบและต่อเนื่อง
พร้อมทั้งมีการจัดสรรงบประมาณทั้งด้านบุคลากร เทคโนโลยี อุปกรณ์เครื่องมือ
และพัฒนาบริการด้านข้อมูลอย่างมีแบบแผน บริษัทจัดให้มีการอบรมหลักสูตรต่างๆ
การเดินทางไปดูงานและเทคโนโลยีต่าง ๆ ทั้งในประเทศและต่างประเทศ
โดยนำมาปรับปรุงนโยบายการดำเนินธุรกิจและกลยุทธ์ของบริษัทเพื่อสร้างมูลค่าเพิ่มให้แก่บริการที่สามารถตอบสนองความต้องการของผู้ใช้ได้เป็นอย่างดี
นอกจากนั้นทางบริษัทยังได้รับการสนับสนุนจากบริษัท ดัน แอนด์ แบรดสตรีท
ซึ่งเป็นบริษัทที่ให้บริการข้อมูลธุรกิจชั้นนำของโลก
ในการประชุมแลกเปลี่ยนความรู้ทางด้านธุรกิจอย่างสม่ำเสมอ เพื่อนำความรู้ใหม่ๆ
มาพัฒนาบริการของบริษัทในเชิงประยุกต์ต่อไป

4. ความเสี่ยงจากการที่บริษัทมีผู้ถือหุ้นรายใหญ่ ถือหุ้นในบริษัทอย่างมีนัยสำคัญ

ผู้ถือหุ้นรายใหญ่ของบริษัท ประกอบด้วย นายมินทร์ อิงค์ธเนศ และบริษัท เคพเพล คอมมูนนิเคชั่น
พีทีอี แอลทีดี ซึ่งถือหุ้นรวมกัน เท่ากับร้อยละ 55.10 ของทุนชำระแล้ว
(ทั้งนี้นับรวมจำนวนหุ้นที่ถือโดย ARG ซึ่งนายมินทร์ อิงค์ธเนศ ถือหุ้นร้อยะ 53.86
และบริษัทแอพซีลอน เวนเจอร์ พีทีอี แอลทีดี ซึ่งเป็นบริษัทในกลุ่มเคพเพล ถือหุ้นร้อยละ 45.01
ซึ่งในสัดส่วนการถือหุ้นของผู้ถือหุ้นใหญ่ดังกล่าว
ทำให้สามารถควบคุมมติที่ประชุมผู้ถือหุ้นได้ในเรื่องที่กฎหมายหรือข้อบังคับบริษัทกำหนดให้ต้องได้รับเสียงไม่น้อยกว่า
3 ใน 4 ของจำนวนเสียงของผู้ถือหุ้นที่มาประชุมและมีสิทธิออกเสียง